ประกาศกระทรวงการคลังประกาศกระทรวงการคลังเรื่องรายงานสถานะหนี้สาธารณะ ณ วันที่ ๓๐ กันยายน ๒๕๕๔ และรายการการกู้เงินและค้ำประกันระหว่างเดือนเมษายน ๒๕๕๔ ถึงเดือนกันยายน ๒๕๕๔[๑] ด้วยพระราชบัญญัติการบริหารหนี้สาธารณะ พ.ศ. ๒๕๔๘และที่แก้ไขเพิ่มเติม มาตรา ๑๖ วรรค ๒ กำหนดให้กระทรวงการคลังสรุปรายงานสถานะหนี้สาธารณะและประกาศในราชกิจจานุเบกษาภายใน๖๐ วันหลังจากสิ้นเดือนมีนาคมและเดือนกันยายนของทุกปีโดยรายงานดังกล่าวต้องแสดงหนี้สาธารณะที่เกิดจากการกู้เงินและค้ำประกัน ณสิ้นเดือนดังกล่าว รวมทั้งรายการการกู้เงินและค้ำประกันที่เกิดขึ้นใหม่ในช่วงระยะเวลาระหว่างเดือนตุลาคมถึงเดือนมีนาคมและเดือนเมษายนถึงเดือนกันยายน ตามลำดับกระทรวงการคลังขอรายงานสถานะหนี้สาธารณะ ณ วันที่ ๓๐ กันยายน ๒๕๕๔และรายการการกู้เงินและค้ำประกัน ระหว่างเดือนเมษายน ๒๕๕๔ ถึงเดือนกันยายน ๒๕๕๔ดังนี้หนี้สาธารณะคงค้าง ณ วันที่ ๓๐ กันยายน ๒๕๕๔ มีจำนวน ๔,๔๔๘,๒๔๙.๘๗ ล้านบาท หรือคิดเป็นร้อยละ ๔๑.๖๖ของผลิตภัณฑ์มวลรวมภายในประเทศ (Gross Domestic Product : GDP) โดยแบ่งเป็นหนี้ที่รัฐบาลกู้โดยตรง จำนวน ๓,๑๘๑,๑๕๘.๘๙ ล้านบาท หนี้รัฐวิสาหกิจที่ไม่เป็นสถาบันการเงิน จำนวน ๑,๐๗๙,๗๐๓.๘๔ ล้านบาทหนี้รัฐวิสาหกิจที่เป็นสถาบันการเงินที่รัฐบาลค้ำประกัน จำนวน ๑๕๖,๙๔๑.๙๖ ล้านบาท และหนี้กองทุนเพื่อการฟื้นฟูและพัฒนาระบบสถาบันการเงินจำนวน ๓๐,๔๔๕.๑๘ ล้านบาทหนี้สาธารณะจำนวนดังกล่าวจำแนกตามอายุของหนี้เป็นหนี้ระยะยาว ๔,๒๗๙,๗๔๔.๑๘ ล้านบาท และหนี้ระยะสั้น ๑๖๘,๕๐๕.๖๙ ล้านบาท หรือคิดเป็นร้อยละ ๙๖.๒๑ และร้อยละ ๓.๗๙ ตามลำดับ และจำแนกตามแหล่งที่มาเป็นหนี้ต่างประเทศ๓๕๑,๑๓๕.๒๐ ล้านบาท และหนี้ในประเทศ ๔,๐๙๗,๑๑๔.๖๗ ล้านบาท หรือคิดเป็นร้อยละ ๗.๘๙ และร้อยละ ๙๒.๑๑ ตามลำดับรายละเอียดดังปรากฏตามตารางที่ ๑ตารางที่๑ หนี้สาธารณะคงค้าง ณ วันที่ ๓๐ กันยายน ๒๕๕๔หน่วย : ล้านบาทรายการ๓๐ ก.ย. ๒๕๕๔% GDP๑. หนี้ที่รัฐบาลกู้โดยตรง ๑.๑ หนี้ต่างประเทศ ๑.๒ หนี้ในประเทศ ๓,๑๘๑,๑๕๘.๘๙ ๔๖,๑๕๗.๘๐๓,๑๓๕,๐๐๑.๐๙๒๙.๗๙๒. หนี้ของรัฐวิสาหกิจที่ไม่เป็นสถาบันการเงิน ๒.๑ หนี้ที่รัฐบาลค้ำประกัน - หนี้ต่างประเทศ - หนี้ในประเทศ ๒.๒ หนี้ที่รัฐบาลไม่ค้ำประกัน - หนี้ต่างประเทศ - หนี้ในประเทศ ๑,๐๗๙,๗๐๓.๘๔ ๕๒๗,๔๓๐.๖๑๑๗๑,๑๑๐.๓๓๓๕๖,๓๒๐.๒๘๕๕๒,๒๗๓.๒๓๑๒๗,๕๔๗.๑๑๔๒๔,๗๒๖.๑๒๑๐.๑๑๓. หนี้ของรัฐวิสาหกิจที่เป็นสถาบันการเงิน (รัฐค้ำประกัน)๓.๑ หนี้ต่างประเทศ ๓.๒ หนี้ในประเทศ ๑๕๖,๙๔๑.๙๖๖,๓๑๙.๙๖๑๕๐,๖๒๒.๐๐๑.๔๗๔. หนี้ของกองทุนเพื่อการฟื้นฟูฯ ๔.๑ หนี้ที่รัฐบาลค้ำประกัน ๔.๒ หนี้ที่รัฐบาลไม่ค้ำประกัน ๓๐,๔๔๕.๑๘ ๓๐,๔๔๕.๑๘-๐.๒๙๕. หนี้องค์กรของรัฐอื่น ๕.๑ หนี้ที่รัฐบาลค้ำประกัน ๕.๒ หนี้ที่รัฐบาลไม่ค้ำประกัน ---๐.๐๐๖. รวม ๑.+๒.+๓.+๔.+๕.๔,๔๔๘,๒๔๙.๘๗๔๑.๖๖หมายเหตุ - ๑. GDP ปี ๒๕๕๓ และประมาณการ GDP ปี ๒๕๕๔ เท่ากับ ๑๐,๑๐๔.๘๒ พันล้านบาท และ ๑๐,๘๖๗.๗๓ พันล้านบาท ตามลำดับ (สศช. ณ วันที่ ๒๒ ส.ค. ๒๕๕๔) ๒. สบน.ได้ปรับวิธีการคำนวณ GDP ในแต่ละเดือน เพื่อให้สัดส่วน Debt/GDP สะท้อนค่าใกล้เคียงความเป็นจริงที่สุดโดยได้คำนวณ GDP ของเดือนกันยายน ๒๕๕๔ ดังนี้ [(GDP ปี ๕๓/๑๒)*๓] + [(GDP ปี ๕๔/๑๒)*๙] เท่ากับ ๑๐,๖๗๗.๐๐ พันล้านบาท ๓. อัตราแลกเปลี่ยนเงินตราต่างประเทศของธนาคารแห่งประเทศไทยเป็นอัตราเฉลี่ยระหว่างอัตราซื้อและขายณ วันทำการสุดท้ายของเดือน ๔. ตัวเลขในตารางเป็นตัวเลขเบื้องต้น (Preliminary) และไม่รวมหนี้ของSPV จำนวน ๒๓,๙๙๙.๙๐ ล้านบาทที่รัฐบาลมีภาระผูกพันต้องจ่ายภายใต้สัญญาเช่าพื้นที่อาคารสัญญาบริหารจัดหาเฟอร์นิเจอร์และสัญญาโอนสิทธิเรียกร้องของโครงการศูนย์ราชการกรุงเทพมหานคร ถ. แจ้งวัฒนะ๑. รายการการกู้เงินและค้ำประกัน ระหว่างเดือนเมษายน ๒๕๕๔ ถึงเดือนกันยายน ๒๕๕๔คณะกรรมการนโยบายและกำกับการบริหารหนี้สาธารณะโดยอนุมัติคณะรัฐมนตรีได้จัดทำแผนการบริหารหนี้สาธารณะประจำปีงบประมาณ ๒๕๕๔เพื่อใช้เป็นกรอบในการดำเนินการบริหารและจัดการหนี้สาธารณะประจำปีงบประมาณประกอบด้วย ๔ แผนย่อย และได้ปรับปรุงแผนฯในระหว่างปีเพื่อให้สอดคล้องกับความต้องการใช้เงินกู้และบริหารหนี้ซึ่งหลังการปรับปรุงแผนฯ ครั้งที่ ๒ ทำให้วงเงินรวมในแผนฯ ที่จะบริหารจัดการมีจำนวนทั้งสิ้น๑,๓๙๗,๙๑๗.๓๖ ล้านบาท โดยในช่วงระหว่างเดือนเมษายน๒๕๕๔ ถึง เดือนกันยายน ๒๕๕๔กระทรวงการคลังและรัฐวิสาหกิจได้ดำเนินการกู้เงินและบริหารหนี้แล้วเป็นวงเงินทั้งสิ้น ๕๙๙,๔๖๘.๘๗ ล้านบาท ดังปรากฏตามตารางที่๒ตารางที่๒ การกู้เงินและการบริหารหนี้ ระหว่างเดือนเมษายน ๒๕๕๔ ถึงเดือนกันยายน ๒๕๕๔หน่วย : ล้านบาทรายการวงเงินแผนผลดำเนินงาน(เม.ย. - ก.ย. ๕๔)ร้อยละ๑. แผนการก่อหนี้ใหม่ ๕๖๙,๒๒๔.๐๔๑๒๗,๗๓๒.๐๘๒๒.๔๔๑.๑ รัฐบาล๑.๒ รัฐวิสาหกิจ๔๘๓,๒๘๕.๗๑๘๕,๙๓๘.๓๓๙๕,๐๖๑.๔๖๓๒,๖๗๐.๖๓๑๙.๖๗๓๘.๐๒๒. แผนการปรับโครงสร้างหนี้ ๖๐๘,๙๐๐.๑๐๔๑๓,๙๓๗.๓๘๖๗.๙๘๒.๑ รัฐบาล๒.๒ รัฐวิสาหกิจ๕๐๑,๗๙๖.๕๖๑๐๗,๑๐๓.๕๔๓๔๑,๘๐๕.๔๘๗๒,๑๓๑.๙๐๖๘.๑๒๖๗.๓๕๓. แผนการบริหารความเสี่ยง ๘๐,๐๐๐.๐๐๑๖,๑๗๘.๐๗๒๐.๒๒๔. แผนการบริหารจัดการหนี้ของรัฐวิสาหกิจ ที่ไม่ต้องขออนุมัติภายใต้กรอบแผนฯ๑๓๙,๗๙๓.๒๒๔๑,๖๒๑.๓๔๒๙.๗๗๔.๑ การก่อหนี้ใหม่๔.๒ การบริหารหนี้๓๔,๓๕๐.๐๐๑๐๕,๔๔๓.๒๒๒๗,๗๐๗.๓๙๑๓,๙๑๓.๙๕๘๐.๖๖๑๓.๒๐รวม (๑ - ๓) ๑,๒๕๘,๑๒๔.๑๔๕๕๗,๘๔๗.๕๓๔๔.๓๔รวม (๑ - ๔) ๑,๓๙๗,๙๑๗.๓๖๕๙๙,๔๖๘.๘๗ ๔๒.๘๘ซึ่งมีสาระสำคัญดังนี้๑.๑ แผนการก่อหนี้ใหม่ ประกอบด้วย๑.๑.๑ การก่อหนี้ใหม่ของรัฐบาลกระทรวงการคลังได้ดำเนินการกู้เงินเพื่อชดเชยการขาดดุลงบประมาณรวมทั้งสิ้น๘๗,๐๖๑.๔๖ ล้านบาท โดยออกพันธบัตรรัฐบาลจำนวน ๔๐,๕๐๐.๐๐ล้านบาท พันธบัตรออมทรัพย์จำนวน ๘๗๐.๔๖ ล้านบาท และตั๋วเงินคลังจำนวน ๔๕,๖๙๑.๐๐ ล้านบาท และได้ลงนามในสัญญาเงินกู้กับธนาคารออมสินเพื่อนำไปให้การรถไฟฟ้าขนส่งมวลชนแห่งประเทศไทยกู้ต่อ จำนวน ๘,๐๐๐ ล้านบาท๑.๑.๒ การก่อหนี้ใหม่ของรัฐวิสาหกิจจำแนกตามวัตถุประสงค์ของการกู้เงินได้ดังนี้เงินกู้ในประเทศเพื่อทดแทนเงินกู้จากต่างประเทศการไฟฟ้านครหลวงออกพันธบัตร วงเงิน ๓๐๐.๐๐ ล้านบาทเพื่อดำเนินโครงการปรับปรุงและขยายระบบจำหน่ายพลังไฟฟ้า ฉบับที่ ๑๐โดยกระทรวงการคลังไม่ค้ำประกันเงินกู้บาทสมทบโครงการเงินกู้จากต่างประเทศรัฐวิสาหกิจ ๒ แห่ง กู้เงินบาทสมทบ วงเงินรวม ๑,๓๖๘.๗๒ ล้านบาทโดยกระทรวงการคลังไม่ค้ำประกันทั้งหมด ได้แก่(๑) การไฟฟ้านครหลวงออกพันธบัตร วงเงิน ๑,๓๐๐.๐๐ ล้านบาท เพื่อดำเนินโครงการปรับปรุงและขยายระบบจำหน่ายพลังไฟฟ้าฉบับที่๑๐(๒) การไฟฟ้าส่วนภูมิภาคออกพันธบัตร วงเงิน ๖๘.๗๑๖ ล้านบาท เพื่อดำเนินโครงการพัฒนาระบบสายส่งและสถานีไฟฟ้าระยะที่ ๗ ส่วนที่ ๒ เงินกู้เพื่อลงทุนรัฐวิสาหกิจ ๔ แห่ง กู้เงินเพื่อลงทุนในโครงการ วงเงินรวม ๑๑,๖๓๑.๙๑๔ ล้านบาท โดยกระทรวงการคลังค้ำประกัน วงเงิน ๖,๐๐๐.๐๐ ล้านบาท และกระทรวงการคลังไม่ค้ำประกัน วงเงิน ๕,๖๓๑.๙๑๔ ล้านบาท ได้แก่(๑) การทางพิเศษแห่งประเทศไทยกู้เงินจากธนาคารพาณิชย์ วงเงินรวม ๑,๒๐๐.๐๐ ล้านบาท โดยกระทรวงการคลังค้ำประกันเพื่อดำเนินโครงการก่อสร้างทางเชื่อมต่อโครงการทางพิเศษสายบางพลี - สุขสวัสดิ์กับถนนวงแหวนอุตสาหกรรม จำนวน ๘๐๐.๐๐ ล้านบาท และดำเนินโครงการทางพิเศษสายบางพลี -สุขสวัสดิ์ (ค่าจัดกรรมสิทธิ์ที่ดิน) จำนวน ๔๐๐.๐๐ ล้านบาท(๒) การประปาส่วนภูมิภาคออกพันธบัตร วงเงินรวม ๑,๐๐๐.๐๐ ล้านบาท โดยกระทรวงการคลังค้ำประกันเพื่อดำเนินโครงการก่อสร้างและปรับปรุงประปาสาขาในจังหวัดต่าง ๆ(๓) การไฟฟ้าส่วนภูมิภาคออกพันธบัตร วงเงินรวม ๕,๖๓๑.๙๑๔ ล้านบาท โดยกระทรวงการคลังไม่ค้ำประกันเพื่อดำเนินโครงการก่อสร้างและปรับปรุงเสริมระบบจำหน่ายระยะที่ ๖ จำนวน ๓๘.๔๑๗ล้านบาท โครงการพัฒนาระบบสายส่งและสถานีไฟฟ้าระยะที่ ๘ ส่วนที่ ๑ จำนวน ๙๑๖.๗๑๔ล้านบาท โครงการพัฒนาระบบสายส่งและสถานีไฟฟ้าระยะที่ ๘ ส่วนที่ ๒ จำนวน ๗๕๒.๘๕๒ล้านบาท โครงการติดตั้งระบบศูนย์สั่งการจ่ายไฟระยะที่ ๒ จำนวน ๔๒๙.๐๔๖ ล้านบาท โครงการเพิ่มความเชื่อถือได้ของระบบไฟฟ้าระยะที่๒ จำนวน ๒๕๓.๙๔๒ ล้านบาทโครงการก่อสร้างระบบจำหน่ายด้วยสายเคเบิ้ลใต้น้ำไปยังเกาะที่มีไฟฟ้าใช้แล้ว จำนวน๔๖.๕๓๐ ล้านบาท โครงการก่อสร้างและปรับปรุงเสริมระบบจำหน่ายระยะที่ ๗ จำนวน ๑,๒๑๐.๔๓๔ ล้านบาท โครงการขยายเขตไฟฟ้าให้พื้นที่ทำกินทางการเกษตร จำนวน๑๘๙.๗๒๔ ล้านบาท โครงการปรับปรุงเพิ่มประสิทธิภาพระบบจำหน่าย ๑,๕๐๒.๒๕๒ ล้านบาทโครงการก่อสร้างระบบจำหน่ายด้วยสายเคเบิ้ลใต้น้ำไปยังเกาะต่าง ๆ จำนวน ๐.๐๔๗ ล้านบาทและโครงการเร่งรัดขยายระบบจำหน่ายไฟฟ้าให้ครัวเรือนที่ไม่มีไฟฟ้าใช้ จำนวน ๒๙๑.๙๕๖ล้านบาท(๔) การรถไฟแห่งประเทศไทยกู้เงินจากธนาคารพาณิชย์ วงเงินรวม ๓,๘๐๐.๐๐ ล้านบาท โดยกระทรวงการคลังค้ำประกันเพื่อดำเนินโครงการปรับปรุงทางระยะที่ ๕ และระยะที่ ๖เงินกู้เพื่อดำเนินกิจการทั่วไปและอื่นๆ รัฐวิสาหกิจ ๗ แห่งกู้เงินเพื่อเสริมสภาพคล่องและดำเนินกิจการทั่วไป วงเงินรวม ๑๙,๓๖๙.๙๙ ล้านบาท โดยกระทรวงการคลังค้ำประกัน จำนวน ๑๗,๕๔๙.๙๙ ล้านบาท และกระทรวงการคลังไม่ค้ำประกัน จำนวน ๑,๘๒๐.๐๐ ล้านบาท ได้แก่(๑) การไฟฟ้านครหลวงกู้เงินจากธนาคารพาณิชย์ จำนวน ๑๘๖.๐๐ ล้านบาท เพื่อชดเชยมาตรการลดค่าครองชีพโดยกระทรวงการคลังค้ำประกัน(๒) การไฟฟ้าส่วนภูมิภาคออกพันธบัตรและกู้เงินจากธนาคารพาณิชย์ วงเงินรวม๔,๓๓๑.๑๓๗ ล้านบาท เพื่อดำเนินกิจการปกติ จำนวน ๘๒๐.๐๐ ล้านบาทโดยกระทรวงการคลังไม่ค้ำประกัน และเพื่อชดเชยมาตรการลดค่าครองชีพ จำนวน ๓,๕๑๑.๑๔ ล้านบาท โดยกระทรวงการคลังค้ำประกัน(๓) การรถไฟแห่งประเทศไทยออกพันธบัตรและกู้เงินจากธนาคารพาณิชย์ วงเงินรวม๖,๕๗๘.๘๖ ล้านบาท เพื่อชดเชยมาตรการลดค่าครองชีพ จำนวน ๓๐๐.๘๖ ล้านบาท และเพื่อบรรเทาการขาดสภาพคล่องจำนวน ๖,๒๗๘.๐๐ ล้านบาท โดยกระทรวงการคลังค้ำประกันทั้งหมด(๔) สำนักงานธนานุเคราะห์กู้เงินจากธนาคารพาณิชย์ จำนวน ๑,๐๐๐ ล้านบาท เพื่อดำเนินกิจการปกติ โดยกระทรวงการคลังไม่ค้ำประกัน(๕) องค์การขนส่งมวลชนกรุงเทพออกพันธบัตรและกู้เงินจากธนาคารพาณิชย์ วงเงินรวม๗,๒๗๔.๐๐ ล้านบาท เพื่อเป็นเงินกู้ค่าดอกเบี้ย จำนวน ๑,๘๖๕.๐๐ ล้านบาท เพื่อเป็นค่าน้ำมันและค่าเหมาซ่อม ประจำปีงบประมาณ ๒๕๕๓ -๒๕๕๔ จำนวน ๕,๔๐๙.๐๐ ล้านบาท โดยกระทรวงการคลังค้ำประกันทั้งหมด๑.๒ แผนการปรับโครงสร้างหนี้ ประกอบด้วย๑.๒.๑ การปรับโครงสร้างหนี้ของรัฐบาลกระทรวงการคลังได้ดำเนินการปรับโครงสร้างหนี้ของรัฐบาล รวมทั้งสิ้น ๓๔๑,๘๐๕.๔๘ ล้านบาท ดังนี้หนี้เงินกู้เพื่อชดเชยการขาดดุลงบประมาณ(๑) ตั๋วเงินคลัง : กระทรวงการคลัง Roll - over ตั๋วเงินคลังเพื่อบริหารดุลเงินสด วงเงิน ๘๐,๐๐๐ ล้านบาท และดำเนินการแปลงตั๋วเงินคลังที่ได้กู้มาเพื่อชดเชยการขาดดุลงบประมาณที่สะสมมาในช่วงปีงบประมาณ๒๕๔๒ - ๒๕๕๓ ทั้งหมดให้เป็นพันธบัตรวงเงิน ๗๔,๐๐๐ ล้านบาท(๒) พันธบัตรรัฐบาล : กระทรวงการคลังเดิมมีแผนจะ Roll over พันธบัตรรัฐบาลที่ครบกำหนดชำระในช่วง๖ เดือนหลังของปีงบประมาณ ๒๕๕๔ จำนวน ๘๗,๐๑๒.๘๖ ล้านบาทแต่ในระหว่างปีสามารถบริหารจัดการงบชำระหนี้ได้จึงนำงบชำระหนี้ที่เหลือมาชำระคืนหนี้ที่ครบกำหนดบางส่วนจำนวน ๓๕,๐๑๒.๘๖ ล้านบาท และดำเนินการ Roll - over หนี้ที่เหลืออีกจำนวน ๕๒,๐๐๐.๐๐ ล้านบาท โดยการออกพันธบัตรรัฐบาลเพื่อการบริหารหนี้หนี้เงินกู้เพื่อชดใช้ความเสียหายให้FIDFกระทรวงการคลัง Roll - over พันธบัตร FIDF3 ที่ครบกำหนดชำระในช่วง ๖เดือนหลังของปีงบประมาณ ๒๕๕๔ จำนวน ๓๗,๗๙๒.๖๒ ล้านบาทโดยการออกพันธบัตรรัฐบาลเพื่อการปรับโครงสร้างหนี้จำนวน ๒๙,๐๐๐.๐๐ล้านบาท และออกตั๋วสัญญาใช้เงินจำนวน ๘,๗๙๒.๖๒ ล้านบาทหนี้เงินกู้เพื่อฟื้นฟูและเสริมสร้างความมั่นคงทางเศรษฐกิจกระทรวงการคลังดำเนินการปรับโครงสร้างหนี้เงินกู้เพื่อฟื้นฟูและเสริมสร้างความมั่นคงทางเศรษฐกิจซึ่งเดิมเป็นสัญญาเงินกู้วงเงินรวม๖๓,๐๐๐.๐๐ ล้านบาท ให้เป็นพันธบัตรรัฐบาล จำนวน ๒๓,๐๐๐.๐๐ล้านบาทและพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อจำนวน ๔๐,๐๐๐.๐๐ ล้านบาท๑.๒.๒ การปรับโครงสร้างหนี้ของรัฐวิสาหกิจ : หนี้ในประเทศรัฐวิสาหกิจ จำนวน ๗ แห่ง ดำเนินการกู้เงินเพื่อ Roll - over จำนวน ๕๒,๒๐๐.๐๐ ล้านบาท โดยกระทรวงการคลังค้ำประกันทั้งหมดและชำระคืนหนี้เดิมที่มีแผนจะ Roll over อีกจำนวน ๑๙,๙๓๑.๙๐ ล้านบาท ได้แก่(๑) การเคหะแห่งชาติใช้เงินรายได้ จำนวน ๑,๕๐๐.๐๐ ล้านบาท เพื่อชำระคืนหนี้ที่ครบกำหนด(๒) การทางพิเศษแห่งประเทศไทยกู้เงินจากธนาคารพาณิชย์ วงเงิน ๑,๐๐๐.๐๐ ล้านบาท เพื่อ Roll - over พันธบัตรที่ครบกำหนดชำระ และใช้เงินรายได้ จำนวน ๔๐๐.๐๐ ล้านบาทสมทบเพื่อชำระหนี้ที่ครบกำหนด(๓) การประปาส่วนภูมิภาคออกพันธบัตร วงเงิน ๑,๐๐๐.๐๐ ล้านบาท เพื่อ Roll - over พันธบัตรที่ครบกำหนดชำระ(๔) การรถไฟแห่งประเทศไทยออกพันธบัตร วงเงิน ๒,๐๐๐.๐๐ ล้านบาท เพื่อ Roll - over พันธบัตรที่ครบกำหนดชำระ(๕) องค์การขนส่งมวลชนกรุงเทพออกพันธบัตรและกู้เงินจากธนาคารพาณิชย์จำนวน ๑,๐๘๐.๐๐ ล้านบาท เพื่อ Roll - over เงินกู้ที่ครบกำหนดชำระ และใช้รายได้จำนวน๑.๙๐ ล้านบาท สมทบเพื่อชำระหนี้ที่ครบกำหนด(๖) ธนาคารเพื่อการเกษตรและสหกรณ์การเกษตรกู้เงินจากธนาคารพาณิชย์ จำนวน๔๓,๑๒๐ ล้านบาท และใช้เงินรายได้ จำนวน ๑๘,๐๓๐.๐๐ล้านบาท เพื่อ Roll over เงินกู้และพันธบัตรที่ครบกำหนดชำระ(๗) ธนาคารอาคารสงเคราะห์ออกพันธบัตร จำนวน ๔,๐๐๐.๐๐ ล้านบาท เพื่อ Roll - over เงินกู้และพันธบัตรที่ครบกำหนดชำระ๑.๓ แผนการบริหารความเสี่ยง ประกอบด้วย๑.๓.๑ การบริหารความเสี่ยงหนี้ของรัฐบาลกระทรวงการคลังได้ดำเนินการชำระหนี้ในประเทศก่อนครบกำหนดจำนวน ๖,๕๗๖.๕๒ ล้านบาท ทำให้สามารถลดภาระดอกเบี้ยได้ ๔๑๗.๒๕ ล้านบาทและดำเนินการชำระหนี้ต่างประเทศก่อนครบกำหนดจำนวน ๓,๙๕๐.๐๘ล้านบาท ทำให้สามารถลดภาระดอกเบี้ยได้ ๕๑๓.๖๘ ล้านบาท๑.๓.๒ การบริหารความเสี่ยงหนี้ของรัฐวิสาหกิจโดยรัฐวิสาหกิจได้ดำเนินการชำระหนี้ในประเทศก่อนครบกำหนดจำนวน ๓,๔๖๔.๑๐ ล้านบาท ทำให้สามารถลดภาระดอกเบี้ยได้ ๓๐๒.๐๐ ล้านบาทและดำเนินการบริหารความเสี่ยงหนี้ต่างประเทศโดยการ Refinanceหนี้สกุลเงินเยนเป็นสกุลเงินบาท จำนวน ๒,๑๘๗.๒๗ ล้านบาท๑.๔แผนการบริหารจัดการหนี้ของรัฐวิสาหกิจที่ไม่ต้องขออนุมัติภายใต้กรอบแผนฯ๑.๔.๑ การก่อหนี้ใหม่ ประกอบด้วย(๑) เงินกู้ของรัฐวิสาหกิจที่เป็นบริษัทมหาชนจำกัด : บริษัท ทีโอทีจำกัด (มหาชน) ได้กู้เงินเพื่อดำเนินโครงการสร้างโครงข่ายโทรศัพท์เคลื่อนที่ยุคที่๓ วงเงิน ๑๔,๗๐๗.๓๙ ล้านบาท(๒) เงินกู้ระยะสั้นเพื่อเสริมสภาพคล่องในรูป Credit line: การไฟฟ้าฝ่ายผลิตแห่งประเทศไทยการไฟฟ้าส่วนภูมิภาค บริษัท ธนารักษ์พัฒนาสินทรัพย์ จำกัด และบริษัท ทีโอที จำกัด(มหาชน) ได้ดำเนินการทำสัญญาเงินกู้วงเงินรวม ๑๓,๐๐๐.๐๐ล้านบาท๑.๔.๒ การบริหารหนี้บริษัท การบินไทย จำกัด (มหาชน) ดำเนินการ Roll - over หนี้เงินกู้ในประเทศที่ครบกำหนดชำระจำนวน ๑๑,๔๘๗.๐๐ ล้านบาท และดำเนินการทำ Cross Currency Swap หนี้สกุลเงินบาทเป็นสกุลเงินเยนจำนวน ๒,๔๒๖.๙๕ ล้านบาท๒. สรุปผลการดำเนินการตามแผนการบริหารหนี้สาธารณะในช่วง ๖ เดือนหลังของปีงบประมาณ ๒๕๕๔๒.๑ จากผลการดำเนินงานที่กล่าวมาแล้ว ในช่วงระยะเวลา ๖เดือนหลังของปีงบประมาณ ๒๕๕๔ (เมษายน ๒๕๕๔ - กันยายน ๒๕๕๔) กระทรวงการคลังและรัฐวิสาหกิจได้ดำเนินการบริหารและจัดการหนี้สาธารณะตามกรอบแผนการบริหารหนี้สาธารณะประจำปีงบประมาณ ๒๕๕๔ เป็นจำนวนทั้งสิ้น ๕๕๗,๘๔๗.๕๓ ล้านบาทโดยมีความก้าวหน้า คิดเป็นร้อยละ ๔๔.๓๔ ของแผนฯ๒.๒ ผลการกู้เงินและบริหารจัดการหนี้ของรัฐวิสาหกิจที่ได้รับยกเว้นไม่ต้องขออนุมัติภายใต้กรอบแผนการบริหารหนี้สาธารณะในช่วง ๖ เดือนหลังของปีงบประมาณ ๒๕๕๔รัฐวิสาหกิจได้กู้เงินและบริหารหนี้รวมทั้งสิ้น ๔๑,๖๒๑.๓๔ ล้านบาท๒.๓ จากการดำเนินการตามข้อ ๒.๑ และ ๒.๒กระทรวงการคลังและรัฐวิสาหกิจได้กู้เงินและบริหารหนี้รวมทั้งสิ้น ๕๙๙,๔๖๘.๘๗ ล้านบาท แบ่งเป็นการกู้เงินใหม่ จำนวน ๑๕๕,๔๓๙.๔๗ล้านบาท และการบริหารหนี้ จำนวน ๔๔๔,๐๒๙.๔๐ ล้านบาทคิดเป็นร้อยละ ๔๒.๘๘ ของแผนฯทั้งนี้ การกู้เงินและบริหารหนี้ของรัฐวิสาหกิจจำนวน ๑๖๐,๐๗๕.๓๔ ล้านบาท แบ่งเป็นหนี้ที่กระทรวงการคลังค้ำประกัน จำนวน ๗๖,๗๕๐.๐๐ ล้านบาท ไม่ค้ำประกัน จำนวน ๗๕,๕๐๕.๓๔ล้านบาท และการกู้ต่อจากกระทรวงการคลังอีก จำนวน ๘,๐๐๐.๐๐ล้านบาทผลของการบริหารหนี้ที่ได้ดำเนินการทั้งในส่วนของรัฐบาลและรัฐวิสาหกิจวงเงินรวมทั้งสิ้น ๕๙๙,๔๖๘.๘๗ ล้านบาท นั้น สามารถลดยอดหนี้ได้ ทั้งสิ้น ๖๘,๙๓๕.๔๖ ล้านบาท รวมทั้งประหยัดดอกเบี้ยได้ จำนวน ๓,๘๑๖.๙๓ล้านบาทประกาศณ วันที่ ๒๘ พฤศจิกายน พ.ศ. ๒๕๕๔ธีระชัยภูวนาถนรานุบาลรัฐมนตรีว่าการกระทรวงการคลังหมายเหตุ:- FIDF หมายถึง กองทุนเพื่อการฟื้นฟูและพัฒนาระบบสถาบันการเงินFIDF1 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินพ.ศ. ๒๕๔๑ ซึ่งรวมทั้งเงินกู้หรือตราสารหนี้ระยะสั้นที่มีอายุไม่เกิน ๑ ปีFIDF3 หมายถึง พันธบัตรที่ออกภายใต้พระราชกำหนดให้อำนาจกระทรวงการคลังกู้เงินและจัดการเงินกู้เพื่อช่วยเหลือกองทุนเพื่อการฟื้นฟูและพัฒนาระบบสถาบันการเงินระยะที่สอง พ.ศ. ๒๕๔๕Refinance หมายถึง การกู้เงินจากแหล่งใหม่เพื่อนำไปใช้คืนแหล่งเงินกู้เดิมซึ่งเป็นการลดต้นทุนการกู้เงินRoll-over หมายถึง การกู้เงินใหม่เพื่อนำไปชำระเงินกู้ที่ครบกำหนดชำระเพื่อให้เงินกู้ดังกล่าวมีระยะเงินกู้สอดคล้องกับระยะคืนทุนSwap หมายถึง การแปลงหนี้ซึ่งสามารถดำเนินการได้ ๒ วิธี คือ การแปลงสกุลเงิน เช่นการแปลงหนี้สกุลเงินเยนเป็นเงินบาท และการแปลงอัตราดอกเบี้ย เช่นการแปลงอัตราดอกเบี้ยแบบลอยตัวเป็นอัตราดอกเบี้ยคงที่ปริยานุช/ผู้จัดทำ๑ ธันวาคม ๒๕๕๔ปณตภร/ผู้ตรวจ๖ ธันวาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๔๔ ง/หน้า ๕/๒๙ พฤศจิกายน ๒๕๕๔